Θωμάς Α΄ της Σαβοΐας

Ο **Θωμάς Α΄** (*Thomas Ier de Savoie*, 27 Μαΐου 1178 - 1 Μαρτίου 1233) από τον Οίκο της Σαβοΐας ήταν κόμης της Σαβοΐας (1189-1233). Ήταν υιός του Ουμβέρτου Γ'΄ κόμη της Σαβοΐας και της Βεατρίκης της Ιβρέας, κόρης του Ζερώ Α΄ κόμη του Μασόν (γιου του Γουλιέλμος Γ΄ της Βουργουνδίας).

## Βιογραφία
Γεννήθηκε στην Αϊγκουιμπέλλε. Έπειτα από τρεις γάμους χωρίς άρρενες απογόνους, ο Ουμβέρτος Γ΄ που ζούσε σαν μοναχός είχε απελπιστεί· ζήτησε τη συμβουλή του αγίου Ανθέλμου, ο οποίος τον ευλόγησε τρεις φορές. Αυτό το θεώρησε ως ευοίωνο σημείο και πράγματι γεννήθηκε υιός λίγο πριν αποβιώσει ο άγιος Άνθελμος. Βαπτίστηκε με το όνομα του αγίου Θωμά Μπέκετ.

Όταν απεβίωσε ο πατέρας του το 1189, ο Θωμάς Α΄ ήταν 11ετής και ορίσθηκαν επίτροποι της αρχής η μητέρα του Βεατρίκη, ο Βονιφάτιος Α΄ μαρκήσιος του Μονφερά και ο επίσκοπος του Αγ. Ιωάννου του Μωριέν.

Ο Θωμάς Α΄ ήταν ικανός πολεμιστής, δραστήριος και μεγαλοπρεπής, χαρακτηριστικά που έλειπαν από τον πατέρα του· έτσι η Σαβοΐα γνώρισε μια χρυσή εποχή κάτω από την εξουσία του. Αν και νέος, άρχισε να επεκτείνεται προς τα ΒΔ σύνορά του. Το 1911 απέδωσε με *Χάρτα Προνομίων* διοικητική και πολιτική αυτονομία στην κοιλάδα της Αόστης, που παρέμεινε σε ισχύ ως το τέλος του 18ου αι. Αργότερα κατέκτησε το Βωντ, το Μπουζεΰ και το Καρινιάνο. Υποστήριξε τους Γιβελλίνους και ήταν αντιπρόσωπος (vicar) των Χεονστάουφεν στη Λομβαρδία. 

Το 1195 ο Γουλιέλμος Α΄ κόμης της Γενεύης έστειλε με συνοδεία την κόρη του Μαργαρίτα για να παντρευτεί τον Φίλιππο Β΄ Καπετιδών. Ο Θωμάς Α΄ έπειτα από ενέδρα στη συνοδεία, απήγαγε τη Μαργαρίτα και τη νυμφεύτηκε.

## Οικογένεια
Το 1195 νυμφεύτηκε τη Μαργαρίτα, κόρη του Γουλιέλμου Α΄ κόμη της Γενεύης. Είχαν τέκνα:
* Αμεδαίος Δ΄ 1197-1253, κόμης της Σαβοΐας. Γιος του ήταν ο:
** Βονιφάτιος κόμης της Σαβοΐας.
* Θωμάς Β΄ του Πεδεμοντίου π.1199-1259, κόμης του Πεδεμοντίου. Νυμφεύτηκε την Ιωάννα κόμισσα της Φλάνδρας και έτσι έγινε κόμης της Φλάνδρας. Γιοί του:
** Θωμά Γ΄ κόμης του Πεδεμοντίου και Αμεδαίος Ε΄ κόμης της Σαβοΐας.
* Αίμων, απεβ. 1237, κύριος του Σαμπλαί.
* Γουλιέλμος απεβ. 1239, επίσκοπος του Βαλένς, κοσμήτωρ του καθεδρικού του Βιέν.
* Αμεδαίος, επίσκοπος του Μωριέν.
* Πέτρος Β΄ 1203-1268, κόμης του Ρίτσμοντ, έπειτα κόμης της Σαβοΐας.
* Φίλιππος Α΄ 1207-1285, επίσκοπος της Βαλένς, κοσμήτορας του καθεδρικού του Βιέν, αρχιεπίσκοπος της Λυών και κόμης της Σαβοΐας.
* Βονιφάτιος π.1217-1270, αρχιεπίσκοπος του Καντέρμπουρυ.
* Βεατρίκη 1198-1267, παντρεύτηκε τον Ραϋμόνδο-Βερεγγάριο Δ΄ κόμη της Προβηγκίας. Οι κόρες της θα παντρευτούν τους βασιλείς της Γαλλίας, της Αγγλίας, της Γερμανίας και της Σικελίας.
* Αλίκη 1209-1277, ηγουμένη στο αββαείο του Σαιν Πιέρ στη Λυών.
* Αγκάτα, ηγουμένη στο αββαείο του Σαιν Πιέρ στη Λυών, έπειτα από την Αλίκη.
* Μαργαρίτα απεβ. 1273, παντρεύτηκε τον Χάρτμαν Δ΄ του Κύμπουργκ.
* Αβίτα 1215-1292.
* Ουμβέρτος απεβ. 1223, Ελένη απεβ. 1230, Ελισάβετ απεβ. 1233, Μαρία απεβ. 1210.

## Πρόγονοι


## Πηγές
* Chevalier, J. (1889). Quarante années de l'histoire des évêques de Valence. Paris.
* Cognasso, Francesco (1968). Il Piemonte nell’Età Sveva. Turin.
* Cognasso, Francesco (1940). Tommaso I ed Amedeo IV. Turin.
* Cox, Eugene L. (1974). The Eagles of Savoy. Princeton: Princeton University Press. ISBN 0691052166.
* Vaillant, P. (1960). "La Politique d'affranchisement des comtes de Savoie (1195-1401)". Etudes historiques à la mémoire de Noël Didier (Paris).

Κατηγορία:Οίκος της Σαβοΐας